CELEX: 62007TA0325
Language: sk
Date: 2008-11-25 00:00:00
Title: Vec T-325/07: Rozsudok Súdu prvého stupňa z  25. novembra 2008 – Caisse fédérale du Crédit mutuel Centre-Est Europe/ÚHVT (SURFCARD) ( Ochranná známka Spoločenstva — Prihláška slovnej ochrannej známky Spoločenstva SURFCARD — Absolútny dôvod zamietnutia — Čiastočne opisný charakter — Článok 7 ods. 1 písm. c) nariadenia (ES) č. 40/94 )

10.1.2009   
            
            
               SK
            
            
               Úradný vestník Európskej únie
            
            
               C 6/27
            
         Rozsudok Súdu prvého stupňa z 25. novembra 2008 – Caisse fédérale du Crédit mutuel Centre-Est Europe/ÚHVT (SURFCARD)
   (Vec T-325/07) (1)
   
   („Ochranná známka Spoločenstva - Prihláška slovnej ochrannej známky Spoločenstva SURFCARD - Absolútny dôvod zamietnutia - Čiastočne opisný charakter - Článok 7 ods. 1 písm. c) nariadenia (ES) č. 40/94“)
   (2009/C 6/56)
   Jazyk konania: francúzština
   Účastníci konania
   
      Žalobca: Caisse fédérale du Crédit mutuel Centre-Est Europe (CFCMCEE) (Štrasburg, Francúzsko) (v zastúpení: P. Greffe, J. Schouman a L. Paudrat, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)
   Predmet veci
   Žaloba podaná proti rozhodnutiu prvého odvolacieho senátu ÚHVT zo 14. júna 2007 (vec R 1130/2006-1), týkajúcemu sa prihlášky slovného označenia SURFCARD ako ochrannej známky Spoločenstva.
   Výrok rozsudku
   
               1.
            
            
               Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 14. júna 2007 (vec R 1130/2006-1) sa zrušuje v rozsahu, v akom v ňom bolo zamietnuté zapísanie slovného označenia SURFCARD ako ochrannej známky Spoločenstva pre „nosič magnetických dát, nosič optických dát“ patriace do triedy 9, ako aj „služby kreditných kariet, služby debetných kariet“ patriace do triedy 36 v zmysle Niceskej dohody o medzinárodnom triedení výrobkov a služieb pre zápis známok z 15. júna 1957 v revidovanom a doplnenom znení.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Caisse fédérale du Crédit mutuel Centre-Est Europe (CFCMCEE) a ÚHVT znášajú svoje vlastné trovy konania.
            
         
      (1)  Ú. v. EÚ C 269, 10.11.2007.